CELEX: 52016DC0680
Language: sk
Date: 2016-10-19
Title: NÁVRH OPRAVNÉHO ROZPOČTU Č. 6 K VŠEOBECNÉMU ROZPOČTU NA ROK 2016 predkladaný spolu s návrhom na mobilizáciu Fondu solidarity Európskej únie na účely poskytnutia pomoci Nemecku

EURÓPSKA KOMISIA
            V Bruseli19. 10. 2016
            COM(2016) 680 final
            NÁVRH OPRAVNÉHO ROZPOČTU Č. 6K VŠEOBECNÉMU ROZPOČTU NA ROK 2016
            predkladaný spolu s návrhom na mobilizáciu Fondu solidarity Európskej únie na účely poskytnutia pomoci Nemecku
            
               
         
         
            
               So zreteľom na
            
            
               –Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,
            
            
               –nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie
                  1
               , a najmä na jeho článok 41,
            
            
               –všeobecný rozpočet Európskej únie na rozpočtový rok 2016 prijatý 25. novembra 2015
                  2
               ,
            
            
               –opravný rozpočet č. 1/2016
                  3
                prijatý 14. apríla 2016,
            
            
               –opravný rozpočet č. 2/2016
                  4
                prijatý 6. júla 2016,
            
            
               –návrh opravného rozpočtu č. 3/2016
                  5
                prijatý 30. júna 2016,
            
            
               –návrh opravného rozpočtu č. 4/2016
                  6
                prijatý 30. septembra 2016,
            
            
               –návrh opravného rozpočtu č. 5/2016
                  7
                prijatý 7. októbra 2016,
            
            
               Európska komisia týmto predkladá Európskemu parlamentu a Rade návrh opravného rozpočtu č. 6 k rozpočtu na rok 2016.
            
            
               ZMENY VO VÝKAZE PRÍJMOV A VÝDAVKOV PODĽA ODDIELOV
            
            
               Zmeny vo výkaze príjmov a výdavkov podľa oddielov sú k dispozícii v databáze EUR-Lex (
               
                  http://eur-lex.europa.eu/budget/www/index-sk.htm
               
               ). Anglické znenie zmien v týchto výkazoch je pripojené na informačné účely ako príloha k rozpočtu.
            
            
               OBSAH
            
            
            
               1.
                     Úvod
                     
            
            
               2. 
                     Mobilizácia Fondu solidarity Európskej únie
                     
            
            
               2.1. Nemecko – povodne v lete
            
            
               3.
                     Financovanie
                     
            
            
               4.
                     Záver
                     
            
         
         
            
               1.Úvod
            
            
               Návrh opravného rozpočtu (ďalej len „NOR“) č. 6 na rok 2016 sa týka mobilizácie Fondu solidarity Európskej únie (FSEÚ) vo výške 31 475 125 EUR vo viazaných a platobných rozpočtových prostriedkoch. Táto mobilizácia sa vzťahuje na povodne v Nemecku.
            
            
               2. Mobilizácia Fondu solidarity Európskej únie
            
            
               Koncom augusta 2016 Komisia dostala žiadosť o finančnú pomoc z FSEÚ týkajúcu sa prírodných katastrof v Nemecku (povodne v máji/júni 2016).
            
            
               Útvary Komisie žiadosť dôkladne preskúmali v súlade s nariadením Rady (ES) č. 2012/2002
                  8
               , ktorým sa zriaďuje FSEÚ (ďalej len „nariadenie“), a najmä jeho článkami 2, 3 a 4.
            
            
               Najdôležitejšie skutočnosti vyplývajúce z týchto posúdení sú zhrnuté ďalej.
            
            
               2.1. Nemecko – povodne v lete
            
            
               1.V máji a júni 2016 bol okres Rottal-Inn v Dolnom Bavorsku (Niederbayern) postihnutý niekoľkými veľmi intenzívnymi krátkodobými povodňami/prívalovými povodňami, ktoré viedli k zničeniu verejnej a súkromnej infraštruktúry, súkromných obydlí a spôsobili škody v oblasti poľnohospodárstva.
            
            
               2.Povodne predstavujú prírodnú katastrofu, a preto patria do hlavnej oblasti uplatnenia FSEÚ.
            
            
               3.Žiadosť Nemecka bola doručená 19. augusta 2016, teda v rámci lehoty 12 týždňov od prvých škôd, ktoré boli zaznamenané 28. mája 2016.
            
            
               4.Nemecko nepožiadalo o vyplatenie zálohy.
            
            
               5.Podľa odhadov nemeckých orgánov dosahujú celkové priame škody spôsobené touto katastrofou 1 259, 005 mil. EUR. Táto suma predstavuje 38 % stropu pre mobilizáciu FSEÚ v prípade „veľkej katastrofy“ uplatniteľného na Nemecko v roku 2016, ktorý zodpovedal sume 3 312,242 mil. EUR (t. j. 3 mld. EUR v cenách roku 2011).
            
            
               6.Keďže celkové priame škody zostali pod úrovňou stropu pre mobilizáciu Fondu solidarity v prípade veľkej katastrofy, žiadosť bola predložená a posúdená na základe kritérií pre „regionálne katastrofy“ podľa článku 2 ods. 3 nariadenia, v ktorom sa „regionálna katastrofa“ vymedzuje ako akákoľvek prírodná katastrofa, ktorej následkom sú v regióne na úrovni NUTS 2 oprávneného štátu priame škody presahujúce 1,5 % HDP uvedeného regiónu. Žiadosť Nemecka sa vzťahuje na jediný región na úrovni NUTS 2, konkrétne na región Niederbayern (DE22). Oznámené priame škody vo výške 1 259, 005 mil. EUR predstavujú 3,03 % HDP regiónu (41 522 mil. EUR na základe údajov z roku 2014) a presahujú 1,5 % stropu stanoveného v článku 2 ods. 3 nariadenia. Žiadosť Nemecka je preto oprávnená na príspevok z Fondu solidarity.
            
            
               7.Pokiaľ ide o vplyv a následky katastrofy, najviac postihnutý bol okres Rottal-Inn v Dolnom Bavorsku. Konkrétne mesto Simbach am Inn bolo 1. júna takmer úplne zničené. V okrese Rottal-Inn bola zaplavená oblasť s rozlohou približne 430 km2 a asi 5 000 obydlí. V čase predloženia žiadosti sa viac ako 2 000 osôb stále nemohlo vrátiť do svojich domovov a muselo využiť dočasné ubytovanie. Júnové udalosti mali vplyv na územie mesta Waldkirchen (okres Freyung-Grafenau), v ktorom bolo zaplavených 90 obydlí. Prerušila sa činnosť niektorých častí miestnej nemocnice. Celkovo bolo v Dolnom Bavorsku postihnutých 47 000 osôb a sedem ľudí prišlo o život. Udalosti spôsobili závažné škody na podnikoch a v poľnohospodárstve. Okrem toho boli hlásené značné škody na základnej infraštruktúre: dopravné trasy ako železničné trate, miestne a štátne cesty boli označené za neprejazdné, čo viedlo k závažným problémom v doprave. Zásobovanie vodou a služby týkajúce sa odpadových vôd boli prerušené a poškodila sa elektrická sieť. V meste Simbach am Inn nebolo tri týždne k dispozícii mestské zásobovanie vodou. Okrem úsilia mnohých na pomoc orientovaných organizácií bolo celkovo nasadených 12 000 pracovníkov vrátane približne 5 700 členov hasičského zboru a 1 000 príslušníkov bavorskej polície.
            
            
               8.Nemecké orgány odhadli výšku nákladov na základné núdzové operácie oprávnené podľa článku 3 ods. 2 nariadenia na 94,196 mil. EUR, pričom poskytli prehľad podľa druhu operácie. Najväčší podiel nákladov na núdzové operácie (vyše 52,227 mil. EUR) sa spája s opatreniami na obnovu v sektore dopravy. Druhá najväčšia časť nákladov sa týka opatrení na vyčistenie vo výške 21,083 mil. EUR.
            
            
               9.Zasiahnutý región je „rozvinutejším regiónom“ oprávneným na financovanie z európskych štrukturálnych a investičných fondov (EŠIF) (2014 – 2020). Nemecké orgány nesignalizovali Komisii svoj úmysel prerozdeliť finančné prostriedky z programu v rámci EŠIF na opatrenia na obnovu.
            
            
               10.Pokiaľ ide o vykonávanie právnych predpisov Únie týkajúcich sa prevencie rizika katastrof a ich riadenia, v súčasnosti neprebieha žiadne konanie o porušení povinnosti. V žiadosti Nemecka sa okrem toho uvádza podrobný prehľad zavedených preventívnych opatrení. Bavorské ministerstvo vnútra, výstavby a dopravy napríklad v roku 2014 vypracovalo osobitný investičný program protipovodňovej ochrany s účasťou všetkých zainteresovaných strán, ktorý trvá štyri roky (2015 – 2018) a zahŕňa investície v celkovej výške 25 mil. EUR. Pokiaľ ide o plány lokálneho systému varovania pred povodňami a mobilizácie, ministerstvo poskytlo orgánom civilnej ochrany a obciam usmernenia k vypracovaniu alebo rozšíreniu ich plánov varovania pred povodňami a mobilizácie, ako aj množstvo informačných stretnutí a školení.
            
            
               11.Ku dňu predloženia žiadosti nebolo voči Nemecku vedené konanie o porušení povinností v súvislosti s právnymi predpismi Únie súvisiacimi s charakterom predmetnej katastrofy.
            
            
               12.Nemecké orgány potvrdili, že na oprávnené náklady sa nevzťahuje žiadne poistné krytie s výnimkou nákladov vo výške 0,131 mil. EUR, ktoré už uviedli.
            
            
               3.Financovanie
            
         
         
            
               Keďže solidarita bola ústredným motívom zriadenia fondu, Komisia zastáva názor, že pomoc z fondu by mala mať progresívny charakter. Znamená to teda, že podľa doterajšej praxe by sa mala na tú časť škôd, ktorá presahuje strop pre „veľké katastrofy“ (t. j. 0,6 % HND alebo 3 mld. EUR v cenách roku 2011, podľa toho, ktorá suma je nižšia), uplatniť vyššia intenzita pomoci ako na škody, ktorých výška sa nachádza pod stanoveným stropom. V minulosti sa pri stanovení výšky finančnej pomoci pri veľkých katastrofách uplatňovala sadzba 2,5 % výšky celkových priamych škôd pod stropom, a sadzba 6 % pre tú časť škôd, ktorá tento strop presahuje. Pre regionálne katastrofy a katastrofy uznané podľa ustanovenia o „susednej krajine“ je sadzba 2,5 %. Táto sadzba sa uplatnila, pretože katastrofa neprekročila strop pre veľké katastrofy vzťahujúci sa na Nemecko v roku 2016.
               
            
               Komisia preto navrhuje uplatniť rovnakú percentuálnu sadzbu a poskytnúť túto sumu pomoci:
            
            
                     
                        Katastrofa
                     
                  
                  
                     
                        Priame škody
                     
                     
                        (v mil. EUR)
                     
                  
                  
                     
                        Celkové náklady na oprávnené operácie
                     
                     
                        (v mil. EUR)
                     
                     
                  
                  
                     
                        Uplatnený strop v prípade regionálnej katastrofy
                     
                     
                        [1,5 % HDP] (v mil. EUR)
                     
                  
                  
                     
                        2,5 % priamych škôd
                        (v EUR)
                     
                  
                  
                     
                        6 % priamych škôd nad stropom
                     
                     
                  
                  
                     
                        Celková výška navrhovanej pomoci
                     
                     
                     
                        (v EUR)
                     
                  
               
                     
                        NEMECKO
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125 
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        SPOLU
                     
                  
                  
                     
                        31 475 125
                     
                  
               
               Toto je druhý návrh rozhodnutia o mobilizácii Fondu solidarity Európskej únie v roku 2016. Uvedená celková výška navrhovanej pomoci je v súlade s ustanoveniami o strope, ktorý predstavuje 552 040 402 EUR (t. j. 500 000 000 EUR v cenách roku 2011), uvedenými v nariadení o viacročnom finančnom rámci (VFR)
                  9
               .
            
            
               Okrem toho v súlade s článkom 10 ods. 1 nariadenia Rady o viacročnom finančnom rámci
                  10
                možno do roku 2016 preniesť na jeden rok sumu 541 216 080 EUR z pridelených rozpočtových prostriedkov z roku 2015, ktorá zostala nevyčerpaná. Celková zostávajúca suma na mobilizácie FSEÚ na začiatku roka 2016 bola preto 1 093 256 482 EUR. V súčasnosti je zostávajúca nevyčerpaná suma 1 091 604 648 EUR po zohľadnení prvého návrhu mobilizácie v roku 2016 (1 651 834 EUR, zemetrasenie na Iónskych ostrovoch v Grécku).
            
            
               4.Záver
            
            
               Komisia navrhuje mobilizovať Fond solidarity Európskej únie pre uvedený prípad Nemecka a zmeniť rozpočet na rok 2016 zvýšením prostriedkov v rámci rozpočtového článku 13 06 01 „Pomoc členským štátom v prípade veľkej prírodnej katastrofy so závažnými dôsledkami na životné podmienky, prírodné prostredie alebo hospodárstvo“ o 31 475 125 EUR vo viazaných aj v platobných rozpočtových prostriedkoch.
            
            
               Keďže Fond solidarity Európskej únie je osobitným nástrojom vymedzeným v nariadení o VFR, zodpovedajúce rozpočtové prostriedky by sa mali zahrnúť do rozpočtu mimo rámec stropov VFR.
            
         
         
            
                  
                     (1)
                  Ú. v. EÚ L 298, 26.10.2012, s. 1.
               
               
                  
                     (2)
                  Ú. v. EÚ L 48, 24.2.2016, s. 1.
               
               
                  
                     (3)
                   Ú. v. EÚ L 143, 31.5.2016, s. 1.
               
               
                  
                     (4)
                   Ú. v. EÚ L 248, 15.9.2016, s. 1.
               
               
                  
                     (5)
                   COM(2016) 227 final, 30.6.2016.
               
               
                  
                     (6)
                   COM(2016) 623, 30.9.2016.
               
               
                  
                     (7)
                   COM(2016) 660, 7.10.2016.
               
               
                  
                     (8)
                  
                  
                      
                           Nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (Ú. v. ES L 311, 14.11.2002, s. 3), zmenené nariadením Európskeho parlamentu a Rady (EÚ) č. 661/2014 z 15. mája 2014 (Ú. v. EÚ L 189, 27.6.2014, s. 143).
                  
               
               
                  
                     (9)
                   Ú. v. EÚ L 347, 20.12.2013, s. 884.
               
               
                  
                     (10)
                  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020, Ú. v. EÚ L 347, 20.12.2013, s. 884.